13 Agnus

Est agnus gregis, agnus legis, agnus regis. Primum optulit Samuel in Maspha poscens signa, [1 Reg. 10:17]. Secundum immolauerunt filii Israel in Remasse linientes postes et superliminaria [Exod. 12:23]. Tercium immolant qui lauant *stolas suas in sanguine Agni*, [Apoc. 7:14].

Agnus potest dici vir iustus: mutis per humilitatem obediencie, absque maculam superbie, masculus per virilitatem constancie, anniculus per puritatem innocencie. Item agnus dicitur Christus propter aliquas proprietates huic inde corundenes, Jer. 11[:19]: *Ego quasi agnus mansuetus qui portatur ad victimam.* Iste agnus est agnus Paschalis et cibus sacramentalis.

Circa vnius esum, quatuor attenduntur: tempus, ritus, cultus, fructus. Tempus fuit mensis primus, [Exod. 12:2]; dies decimus, [Exod. 12:3]; luna quarta decima, hora vespertina, [Exod. 12:6]. In hiis omnibus latet misterium. Si vis igitur agnum incorporare redeas primo mense per penitenciam, Eph. 4[:24]: *Induite nouum hominem qui secundum Deum creatus est*. In decima die precepta legis obseruate; luna quarta decima bona opera exerce; hora vespertina finaliter perseuerate, nam sola perseuerancia inter ceteras virtutes coronat. Caueas igitur ne sit in preparando neligencia, in accedendo irreuerencia, in recipiendo contumelia.

¶ Secundo ritus manducandi erat ut nec sumeretur crudum nec lixum nec frixum nec fractum, set totum integrum et igni assum, [Exod. 12:9]. Crudum accipit qui irreuenter, lixum qui indeuote, fractum qui presumptuose.

¶ Tercio cultus manducandi fuit ut calciati *pedibus*, accincti renibus, cum baculis *in manibus*,[[1]](#endnote-1) cum lactucis agrestibus, [Exod. 12:11, 8]. Moraliter in pedum calcione, subpeditacio concupiencie. In renum accinctione immundicie. In baculorum tenacione, celeracio paciencie. In lactucarum commestione, execucio penitencie.

Si igitur cum sanguine istius agni postes[[2]](#endnote-2) et superliminarum liniantur, [Exod. 12:7], sequitur quartum, scilicet, duplex fructus, scilicet, hostium consternacio et ciuium confortacio.

1. manibus ] *add*. cum lactucis agrestibus F.80. [↑](#endnote-ref-1)
2. postes ] *corr*. pestes F.128. [↑](#endnote-ref-2)